गौसपुर गांव में लोधी बिरादरी की इक्कीस वर्षीय युवती घर में अकेली थी। परिजन खेत पर काम करने गए थे। शाम करीब चार बजे गांव निवासी पड़ोस में रहने वाले सेवक के पुत्र दयाराम लोेधी ने युवती के घर पहुंच कर पीने के लिए पानी मांगा। युवती जैसे ही पानी लेने के लिए घर के भीतर गई, युवक ने घर के भीतर घुसकर दरवाजा अंदर से बंद कर लिया। युवती ने जैसे ही पीछे मुड़कर देखा, युवक हाथ में तमंचा लिए था। युवक ने युवती के शोरगुल मचाने पर उसे जान से मारने की धमकी दी। युवक ने तमंचे के बल पर युवती से दुष्कर्म किया और इसके बाद उसे धमकी देता हुआ चला गया। शाम को जब परिजन खेत से घर लौटे तो युवती ने उन्हे आपबीती बताई। परिजन युवती को लेकर थाने पहुंचे और आरोपी के खिलाफ तहरीर दी। पुलिस ने नामजद मामला दर्ज करने के बाद पीडि़त युवती की मेडिकल जांच कराई।